《贺新郎 其三 题郎官山雪霁图，赠陈伯驺》
清代·曹尔堪

黑雾迷南裔。赋归来、公乎无渡，重关昼闭。漂泊天涯供啸咏，诗律少陵偏细。

狂欲叱、高岑奴隶。寒夜饮酣空八极，检奚囊、酒脯当除岁。

山水癖，暂留憩。远游可耐风尘际。忆家乡、数峰明灭，郎官青髻。

袍笏堆床推望族，旧是江田门第。还不少。绿瓜丹荔。

飓毋波恬潮信小，倚危楼、松竹交戏。蔽归去，梦雪初霁。

作者简介：曹尔堪，清（1617---1679）字子顾，号顾庵，浙江嘉兴籍，华亭（今上海市松江）人。顺治九年（1652）进士。博学多闻，工诗，为柳州词派盟主，尔堪善作艳词，多是宴饮狎妓之作。与宋琬、沈荃、施闰章、王士禄、王士祯、汪琬、程可则并称为“海内八大家”或“清八大诗家”。善书、画，不轻授人，故罕流传。卒年六十三。有《南溪词》二百三十余首传世。